b'\n_START_ARTICLE_\nRavni \xc5\xbdakan\n_START_PARAGRAPH_\nRavni \xc5\xbdakan je oto\xc4\x8dek v Jadranskem morju. Pripada Hrva\xc5\xa1ki._NEWLINE_Ravni \xc5\xbdakan le\xc5\xbei v Narodnem parku Kornati med Lungo in \xc5\xa0kuljem, okoli 2 km ju\xc5\xbeno od Kornata, njegova povr\xc5\xa1ina je 0,299 km\xc2\xb2. Dol\xc5\xbeina obale meri 2,97 km, najvi\xc5\xa1ji vrh pa je visok 38 mnm._NEWLINE_V zalivu na ju\xc5\xbeni strani oto\xc4\x8dka stoji trgovina in restavracija \xc5\xbdakan, ki je najve\xc4\x8dja restavracija v Narodnem parku Kornati. Pod trgovino je pomol v obliki \xc4\x8drke\xc2\xa0\xc2\xbbL\xc2\xab\xc2\xa0s skupno dol\xc5\xbeino okoli 70 m. Globina morja ob pomolu se giblje od 1,6 do 4 metre. Na pomolu so priklju\xc4\x8dki za elektriko in vodo. Na severozahodni obali v prostranem zalivu pa pod restavracijo Larus stoji manj\xc5\xa1i pomol, ob katerem je tudi nekaj boj za priveze plovil.'